Almaniya Demokratik Respublikası

Almaniya Demokratik Respublikası (ADR, qeyri-rəsmi adı Şərqi Almaniya) — İkinci Dünya müharibəsindən sonra Almaniyanın bölünməsi nəticəsində Mərkəzi Avropada yaradılan keçmiş sosialist dövləti. AFR, ÇSSR (indiki Çexiya və Slovakiya) və PXR (indiki Polşa) ilə həmsərhəd idi. Şimaldan Baltik dənizi ilə hüdudlanırdı. Sahəsi 108,2 min km., paytaxtı Berlin idi. Əsas şəhərləri Leypsiq, Drezden, Frankfurt-Oder, Erfurt, Rostok və Kotbus sayılırdı. ADR konstitusiyası əvvəlcə 1949-cu il oktyabr ayının 7-də, sonra isə 1968-ci ildə qəbul olunmuşdu. Dövlət hakimiyyətinin ali orqanı əhalinin 5 il müddətinə seçdiyi Xalq Palatası idi. Xalq Palatası Dövlət Şurasının sədrini və üzvlərini, hökuməti (Nazirlər Şurası), Milli Müdəfiə Şurasının sədrini, Ali Məhkəmə üzvlərini və Baş prokuroru seçirdi.

1990-cı ildə ADR Almaniya Federativ Respublikası ilə birləşmişdir.

 İstinadlar 

 Xarici keçidlər 

Kateqoriya:Almaniya tarixi
Kateqoriya:7 oktyabrda yarananlar
Kateqoriya:1949-cu ildə yarananlar
Kateqoriya:1990-cı ildə ləğv olunanlar
Kateqoriya:Soyuq müharibənin tarixi dövlətləri
Kateqoriya:Ostalgiya
Kateqoriya:Almaniya Demokratik Respublikası